《新秋感兴三首 其一》
明代·王崇简

忆昔谁人秉国成，甘泉烽火岁频惊。盈庭聚讼惟钩党，伏阙求官藉论兵。

坐使威权归北寺，遂令盗贼躏西京。五陵豪贵皆尘土，日暮青磷遍野横。

作者简介：（1602—1675或1678）明末清初直隶宛平人，字敬哉。明崇祯十六年进士。入清，又于顺治三年成进士，授内翰林国史院庶吉士，官至礼部尚书。以谙练历朝典故，为时所重。卒谥文贞。有《青箱堂文集》。